**Pakalpojuma līgums Nr. SKUS 486/18**

**LTC-L-18-1708 (SIA Lattelecom līguma nr.)**

*par interneta pakalpojumu sniegšanu*

Rīgā, 2018.gada 22.oktobris

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 29.08.2018. valdes lēmumu Nr.81 (protokols Nr.30 p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses, un

**SIA “Lattelecom”**, reģistrācijas Nr. 40003052786, tās pilnvarotās personas Ivara Dzalbes personā, kurš rīkojas uz 11.09.2018. pilnvaras Nr.28-7/41 pamata (turpmāk - Izpildītājs), no otras puses (abi kopā – Puses), pamatojoties uz iepirkuma „Interneta pakalpojumu nodrošināšana” (ID Nr. PSKUS 2018/139) rezultātiem un, saskaņā ar Piegādātāja iepirkumā iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs pasūta, bet Izpildītājs apņemas nodrošināt interneta pakalpojuma sniegšanu saskaņā ar Līguma un tā pielikumu (1.pielikums - tehniskā specifikācija un tehniskais piedāvājums; 2.pielikums – finanšu piedāvājums, 3.pielikums – informācija par apakšuzņēmēju) noteikumiem.
   2. Puses vienojas, ka, parakstot Līgumu, Izpildītājs piekrīt un spēj izpildīt tam noteiktās saistības saskaņā ar Izpildītāja ierosinājumiem par veicamo darbu grafiku, ko apstiprina Pasūtītājs, paredzot, ka Pasūtītājs ir tiesīgs vienpersoniski veikt Izpildītājam saistošus grozījumus apstiprinātajā grafikā, informējot par to Izpildītāju.
2. **Pušu tiesības un pienākumi**
   1. Izpildītājsapņemas:
      1. ar saviem spēkiem un materiāliem nodrošināt nepārtrauktu un kvalitatīvu Līguma priekšmetā minēto pakalpojumu sniegšanu Izpildītājam, ievērojot Iepirkuma nolikumā, Pasūtītāja apstiprinātajā grafikā konkrēti noteiktos termiņus un sniedzamā pakalpojuma apjomu.
      2. visa iepirkuma priekšmetā piedāvātā risinājuma ierīkošanu, testēšanu un nodošanu ekspluatācijā nodot 30 (trīsdesmit) kalendāro dienu laikā no līguma parakstīšanas.
      3. nodrošināt, ka Līguma nosacījumu izpildē piedalās Izpildītāja darbinieki, kuri norādīti Iepirkumam iesniegtajā piedāvājumā. Visiem piedāvātajiem Izpildītāja darbiniekiem jābūt sasniedzamiem visā šī Līguma darbības laikā, kā arī tiem jānodrošina atbalsta sniegšana Iepirkuma nolikumā noteiktajā termiņā. Izpildītājam ir tiesības mainīt piesaistītos speciālistus tikai pēc saskaņošanas ar Pasūtītājiem un tikai tad, ja jauno piesaistīto speciālistu kvalifikācija ir līdzvērtīga vai augstāka par piedāvājumā norādīto speciālistu kvalifikāciju.
      4. nodrošināt, ka šī Līguma ietvaros sniegtie pakalpojumi atbilst šī Līguma un normatīvo aktu prasībām.
      5. pilnībā atbildēt par piesaistīto trešo personu veikto darbu un materiālu kvalitāti.
      6. Izpildītājs nodrošina interneta pakalpojumu nepārtraukti 24 (divdesmit četras) stundas diennaktī 7 (septiņas) dienas nedēļā.
      7. Izpildītājs garantē, ka telekomunikāciju sakaru bojājumi darba dienās tiks novērsti ne ilgāk kā ne ilgāk kā 1 darba dienas laikā pēc bojājuma pieteikuma saņemšanas no Pasūtītāja, ar reakcijas laiku ne ilgāku par 1 stundu, bet brīvdienās un svētku dienās ne ilgāk kā 24 h stundu laikā pēc bojājuma pieteikuma saņemšanas.
      8. ievērot Līgumā, Iepirkuma nolikumā un grafikā noteiktos termiņus, nepieciešamības gadījumā – lūdzot Pasūtītājam – pagarināt saistību izpildes termiņu un iesniedzot pierādījumus, kas apliecina Izpildītāja saistību izpildes nokavējuma faktu. Šī punkta izpratnē Pasūtītājs ir tiesīgs izlemt – vai pierādījumiem ir pietiekams pamatojums, lai piekristu saistību izpildes pagarināšanai;
      9. īstenojot šajā Līgumā Izpildītājam noteiktās saistības, garantēt, ka informācijas tehnoloģiju Telekomunikāciju pakalpojumu nodrošināšana Pasūtītāja norādītajos objektos netiks pārtraukta;
      10. Izpildītājs visa līguma darbības laikā nodrošina iekārtu apkalpošanu visai nepieciešamajai aparatūrai tehniskajās specifikācijās un pretendenta piedāvātā risinājuma nodrošināšanai.
   2. Izpildītājam ir tiesības saņemt atlīdzību par kvalitatīvi un termiņā izpildītām Līguma saistībām.
   3. Pasūtītājs apņemas:
      1. savas kompetences ietvaros sniegt Izpildītājam visu nepieciešamo informāciju, kas atrodas Pasūtītāja rīcībā un skar Līguma saistību izpildi;
      2. pieņemt un pārbaudīt pienācīgi izpildītus pakalpojumus šī Līguma ietvaros, veicot samaksu saskaņā ar Līguma nosacījumiem.
   4. Pasūtītājam ir tiesības jebkurā laikā pārbaudīt Izpildītāja darbu, kas skar šī Līguma saistību izpildi.

**3. Pakalpojuma nodošana – pieņemšana**

* 1. Par pakalpojuma (tehniskās specifikācijas 1. un2.punkts par servisu (iekārtu apkalpošana un uzturēšana)) sniegšanu Puses ik mēnesi sastāda pieņemšanas – nodošanas aktu. Pasūtītājs ir tiesīgs veikt pieņemšanas – nodošanas aktā minētās informācijas pārbaudi 20 (divdesmit) dienu laikā no pieņemšanas – nodošanas akta saņemšanas dienas. Šaubu gadījumā Pasūtītājs ir tiesīgs piesaistīt speciālistus pieņemšanas – nodošanas aktā minētās informācijas patiesuma pārbaudei.
  2. Pasūtītājam 20 (divdesmit) dienu laikā no pieņemšanas – nodošanas akta saņemšanas jānosūta Izpildītājam parakstīts pieņemšanas – nodošanas akts vai motivēts atteikums, norādot Izpildītājam termiņu, ne ilgāku par 15 kalendārām dienām, konstatēto trūkumu novēršanai.
  3. Ja Izpildītājs nav novērsis trūkumus Līguma 3.2.punktā norādītajā termiņā – Pasūtītājs ir tiesīgs aprēķināt un ieturēt līgumsodu no kopējās 4.1.punktā minētās Līguma summas 1% apmērā par katru saistību izpildes nokavējuma dienu, skaitot no 16.dienas, kad nosūtīts Līguma 3.2.punktā minētais atteikums.

1. **Līguma summa un norēķinu kārtība** 
   1. Līguma kopējā summa saskaņā ar Iepirkumā iesniegto piedāvājumu ir **41 880.00 EUR** (četrdesmit viens tūkstotis astoņi simti astoņdesmit *euro* un 00 centi), neieskaitot PVN, jeb 50 674.80 EUR (piecdesmit tūkstoši seši simti septiņdesmit četri *euro* un 04 centi) t.sk. PVN 21% likmi, kas aptver visas izmaksas, kuras saistītas ar Līgumā un Iepirkuma nolikumā noteikto saistību izpildi un atbilst Izpildītāja iesniegtajam finanšu piedāvājumam (Līguma 2.pielikums), paredzot, ka Izpildītājs finanšu piedāvājumā norādījis visas izmaksas, kas skar šī Līguma priekšmetā noteikto mērķu īstenošanu.
   2. Līguma ietvaros Izpildītājam nav tiesību prasīt no Pasūtītāja papildus līdzekļus Līgumā uzņemto saistību izpildei, norādot, ka pretējā gadījumā saistību izpilde nav iespējama pilnībā vai kādā to daļā. Pasūtītājam nav saistoša šajā punktā Izpildītāja sniegtā informācija un tā nedrīkst apgrūtināt Līguma saistību izpildi.
   3. Pasūtītājs veic norēķinus ar Izpildītāju vienu reizi mēnesī par iepriekšējā mēnesī pieņemtajiem servisa (iekārtu apkalpošana un uzturēšana) pakalpojumiem (atbilstoši tehniskās specifikācijas 1., 2. un 3.punktu), ko apliecina Pušu parakstīts pieņemšanas – nodošanas akts, veicot maksājumu 30 (trīsdesmit) kalendāro dienu laikā no pieņemšanas – nodošanas akta parakstīšanas un attiecīga rēķina saņemšanas dienas.
   4. Pasūtītājs veic norēķinus ar Izpildītāju vienu reizi mēnesī par iepriekšējā mēnesī sniegtajiem pakalpojumiem, veicot maksājumu 45 (četrdesmit piecu) dienu laikā no attiecīga rēķina saņemšanas dienas.
   5. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus, kurus Izpildītājs nav varējis pamatot.
   6. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
   7. Samaksa uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
2. **Pušu atbildība** 
   1. Par Līgumā noteikto maksājumu nepamatotu kavējumu, ja parakstīts Pušu pieņemšanas – nodošanas akts, Izpildītājam ir tiesības prasīt Pasūtītājam, izņemot šī Līguma 5.5.punktā minēto apstākļu iestāšanos, maksāt Izpildītājam līgumsodu 1 % apmērā no termiņā nesamaksātās summas par katru nokavēto dienu.
   2. Par Līgumā noteikto saistību izpildes kavējumu, Pasūtītājam ir tiesības prasīt Izpildītājam, izņemot šī Līguma 5.5.punktā minēto apstākļu iestāšanos, maksāt Pasūtītājam līgumsodu 1 % apmērā no kopējās līgumcenas, neieskaitot PVN, par katru nokavēto dienu.
   3. Izpildītājs ir atbildīgs par zaudējumiem, kas radušies Pasūtītājam Izpildītāja rupjas neuzmanības vai ļauna nolūka dēļ, kā arī Izpildītāja vieglas neuzmanības dēļ, ja Izpildītājam bija jāparedz, ka izvēlētā darba paņēmiens vai Pasūtītāja norādījumu izpilde var radīt zaudējumus, bet Izpildītājs par šādu zaudējumu risku nav brīdinājis Pasūtītāju.
   4. Puse tiek atbrīvota no atbildības par pilnīgu vai daļēju šajā Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā, kā dabas stihija (zibens, ugunsgrēks, plūdi), streiks, karadarbība, avārijas, valsts pārvaldes pieņemtie normatīvie akti vai to izmaiņas, kā arī citi nepārvaramas varas apstākļi, kuru iestāšanos saprātīgiem līdzekļiem nebija iespējams paredzēt un novērst. Šī punkta izpratnē, Puse, kura nonākusi nepārvaramas varas apstākļu ietekmē, nekavējoties, bet ne vēlāk kā 3 (trīs) dienu laikā no nepārvaramas varas apstākļu iestāšanās brīža, ziņo otrai Pusei, piedāvājot iespējamo risinājuma variantu, kā arī pievienojot dokumentus, kas apliecina nepārvaramas varas apstākļu iestāšanos.
   5. Izpildītājs ir atbildīgs par visām šī Līguma ietvaros uzstādītājām iekārtām un to darbības nodrošināšanu iekārtu garantijas laikā, kas ir visa Līguma darbības laikā, kopš pieņemšanas –nodošanas akta abpusējas parakstīšanas, paredzot bezmaksas remontu un/vai iekārtu nomaiņu pret jaunām, vadoties no Pasūtītāja izteiktiem priekšlikumiem.
   6. Puses vienojas, ka šajā Līgumā neatrunātajos gadījumos, atbildību uzņemas un zaudējumus otrai Pusei sedz tā Puse, kuras viedoklis saskaņā ar neatkarīga eksperta atzinumu – atzīts par nepatiesu.
3. **Pušu sadarbība un pilnvarotās personas**
   1. Līguma saistību izpildei katra no Pusēm nosaka vienu vai vairākus pārstāvjus, kuru pienākums ir vadīt un sekot Līguma izpildei un informēt par Līguma saistību izpildi savu tiešo vadītāju.
   2. Pušu kontaktpersonas Līguma darbības laikā:
      1. (..)
      2. (..)
   3. Pārstāvju nomaiņas gadījumā, Puse apņemas rakstveidā informēt otru Pusi 3 (trīs) darba dienu laikā pirms attiecīgā pārstāvja nomaiņas brīža;
   4. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) saskaņā ar Līgumu tiek iesniegta rakstveidā un tiek uzskatīta par iesniegtu vai nosūtītu tajā pašā dienā, ja tā nosūtīta elektroniski uz kādu no Līguma 6.2.punktā norādītās kontaktpersonas e-pastu (ar elektronisko parakstu) vai nodota personīgi otrai Pusei pret parakstu. Ja paziņojums nosūtīts kā reģistrēts pasta sūtījums, tad saņemšanas diena būs pasta paziņojuma datums par šāda sūtījuma izsniegšanu. Visi paziņojumi Pusēm tiks nosūtīti uz šajā Līgumā norādītajām adresēm.

**7. Līguma darbības termiņš**

* 1. Līgums stājas spēkā no tā abpusējas parakstīšanas dienas un ir spēkā 24 (divdesmit četrus) mēnešus.
  2. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu uz otras Puses juridisko adresi 30 (trīsdesmit) kalendārās dienas iepriekš.
  3. Pasūtītājam ir tiesības vienpusēji atkāpties no Līguma, rakstiski par to brīdinot Izpildītāju, ja:
     1. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
     2. notikusi Izpildītāja likvidācija;
     3. pret Izpildītāju uzsākta maksātnespējas procedūra;
     4. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
  4. Par vienpusēju atkāpšanos no Līguma saskaņā ar Līguma 7.3.punktu, Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
  5. Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veikto pakalpojumu līdz līgumsaistību pilnīgai izbeigšanai.

1. **Nepārvarama vara**
   1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 8.3.punktam.
2. **Strīdu izskatīšanas kārtība**
   1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
3. **Citi noteikumi**
   1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
   2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likuma 61.pantā noteikto.
   4. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
   5. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   6. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
   7. Līgums sagatavots latviešu valodā, parakstīts divos oriģinālos eksemplāros uz 20 (divdesmit) lapām, tai skaitā pielikumi, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
4. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV-1002  Konta Nr. LV74HABA0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | **Izpildītājs:**  **SIA “Lattelecom”**  Reģ. Nr. 40003052786  Dzirnavu iela 105, Rīga, LV - 1011  Konta Nr. LV05HABA000140X040000  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Dzalbe |